recursal/SuperWikiNEXT-32B huggingface dataset:
Ο **Δήμος Λάκκας Σουλίου** (παλαιότερα δήμος Δερβιζιάνων) ήταν δήμος του νομού Ιωαννίνων που συστάθηκε με το πρόγραμμα Καποδίστριας από τη συνένωση παλαιότερων κοινοτήτων της περιοχής, που αποτέλεσαν στη συνέχεια τα δημοτικά διαμερίσματα του δήμου. Λειτούργησε την περίοδο 1999 -2010 οπότε και καταργήθηκε με την εφαρμογή του προγράμματος Καλλικράτης και εντάχθηκε στον νέο δήμο Δωδώνης. Ήταν ο νοτιότερος δήμος του νομού και συνορεύει με τους νομούς Θεσπρωτίας και Πρέβεζας. Περιλάμβανε δεκατέσσερα δημοτικά διαμερίσματα και είχε συνολικό πληθυσμό 3.552 κατοίκους. Έδρα του δήμου ήταν ο οικισμός Δερβίζιανα. Στον δήμο αυτό βρίσκονται οι πηγές του ποταμού Αχέροντα.Υπάρχουν αρκετές πηγές νερού που τροφοδοτούν τον Αχέροντα και τους παραποταμούς του. Αυτές είναι στη Μπεστιά , το Σιστρούνι, τη Σμυρτιά, τους Γεωργάνους και τα Δερβίζιανα.

Ο δήμος περιλάμβανε τα παρακάτω δημοτικά διαμερίσματα και οικισμούς:

 **Δ.δ. Δερβιζιάνων**  -- τα Δερβίζιανα [ 397 ]
 **Δ.δ. Αλεποχωρίου Μπότσαρη**  -- το Αλεποχώρι [ 217 ]
 **Δ.δ. Αρδόσεως**  [ 113 ] 
* η Άρδοση [ 20 ]
* το Μονόδενδρο [ 93 ]

 **Δ.δ. Αχλαδεών**  [ 325 ] 
* οι Αχλαδιές [ 47 ]
* οι Άνω Αχλαδιές [ 49 ]
* η Βαδίστρα [ 112 ]
* τα Κολλαίικα [ 49 ]
* το Λεπάδι [ 68 ]

 **Δ.δ. Βαργιάδων**  -- οι Βαργιάδες [ 329 ]
 **Δ.δ. Γεωργάνων**  [ 341 ] 
* οι Γεωργάνοι [ 184 ]
* το Λιβάδι [ 54 ]
* ο Μπάλας [ 103 ]

 **Δ.δ. Ελάφου**  [ 180 ] 
* η Έλαφος [ 149 ]
* ο Βάρδας [ 31 ]

 **Δ.δ. Μπεστιάς**  [ 311 ] 
* η Μπεστιά [ 175 ]
* ο Κάμπος [ 63 ]
* η Μουκοβίνα [ 73 ]

 **Δ.δ. Παλαιοχωρίου Μπότσαρη**  -- το Παλαιοχώρι [ 154 ]
 **Δ.δ. Πεντολάκκου**  -- ο Πεντόλακκος [ 172 ]
 **Δ.δ. Ρωμανού**  -- ο Ρωμανός [ 505 ]
 **Δ.δ. Σεριζιανών**  [ 101 ] 
* τα Σεριζιανά [ 64 ]
* οι Συκιές [ 37 ]

 **Δ.δ. Σιστρουνίου**  -- το Σιστρούνι [ 310 ]
 **Δ.δ. Σμυρτιάς**  -- η Σμυρτιά [ 97 ]

Ιστορικά στοιχεία
-----------------

Τη νύχτα της 24/25 Ιανουαρίου 1945, ξημέρωμα της γιορτής του Αγίου Γρηγορίου, οι ένοπλες δυνάμεις ΕΑΜ-ΕΛΑΣ, εκτέλεσαν περίπου 85 μέλη του ΕΔΕΣ και συγγενείς τους στην περιοχή της Λάκκας Σουλίου.

Παραπομπές
----------

1. ↑  PlanTech.gr. «Δ.Ε. Λάκκας Σουλίου - Δήμος Δωδώνης». *www.dodoni.gr*. Ανακτήθηκε στις 9 Οκτωβρίου 2016.

Εξωτερικοί σύνδεσμοι
--------------------

* Δήμος Λάκκας Σουλίου

|  |  |  |  |  |  |  |  |
| --- | --- | --- | --- | --- | --- | --- | --- |
| 

| π • σ • ε
Σχέδιο Καποδίστριας: Διοικητική διαίρεση του νομού Ιωαννίνων |
| --- |
|  |
| Δήμοι | 
* Ιωαννιτών
* Αγίου Δημητρίου
* Ανατολής
* Ανατολικού Ζαγορίου
* Άνω Καλαμά
* Άνω Πωγωνίου
* Δελβινακίου
* Λάκκας Σουλίου
* Δωδώνης
* Εγνατίας
* Εκάλης
* Ευρυμενών
* Ζίτσας
* Καλπακίου
* Κατσανοχωρίων
* Κεντρικού Ζαγορίου
* Κόνιτσας
* Μαστοροχωρίων
* Μετσόβου
* Μολοσσών
* Μπιζανίου
* Παμβώτιδος
* Πασαρώνος
* Περάματος
* Πραμάντων
* Σελλών
* Τζουμέρκων
* Τύμφης
 |
|  |
| Κοινότητες | 
* Αετομηλίτσας
* Βαθυπέδου
* Βωβούσας
* Δίστρατο
* Καλαρρυτών
* Λάβδανης
* Ματσουκίου
* Μηλιάς
* Νήσου Ιωαννίνων
* Πάπιγκου
* Πωγωνιανής
* Σιράκου
* Φούρκας
 |

 |
Συντεταγμένες: 40°15′40.2696″N 21°33′4.1832″E﻿ / ﻿40.261186000°N 21.551162000°E﻿ / 40.261186000; 21.551162000

Το **Παλαιοντολογικό Μουσείο Σιάτιστας** είναι μουσείο στη Σιάτιστα της Δυτικής Μακεδονίας, στην Ελλάδα. Το μουσείο στεγάζεται προσωρινά σε αίθουσα του Οικοτροφείου Τσίπου, μέχρι να ολοκληρωθούν οι επισκευές στο Λύκειο Τραμπατζή.

Συλλογή
-------

 Συλλεκτικά μέρη ενός μαμούθ
Αποτελείται από οστά θηλαστικών από την εποχή του Πλειστόκαινου της Καινοζωικής εποχής και κοχύλια ελασμοβράγχιων και γαστερόποδων. Η συλλογή ξεκίνησε το 1902, όταν βρέθηκε ένας απολιθωμένος χαυλιόδοντας στο χωριό Πολύλακκο Κοζάνης, στην κοιλάδα του Αλιάκμονα. Περαιτέρω ευρήματα έγιναν στα χρόνια που ακολούθησαν και μαζί αποτέλεσαν την *Παλαιοντολογική Συλλογή Σιάτιστας*.

Σήμερα, αποτελείται από μέρη του βραχιονίου, του μηρού, του χαυλιόδοντα, της κνήμης και της ωμοπλάτης ενός μαμούθ που έζησε πριν από 100.000 χρόνια, τμήματα του βραχιονίου, της κνήμης και της γνάθου ενός ρινόκερου και της κάτω γνάθου ενός νεότερου ρινόκερου, που έζησε πριν από 75.000 χρόνια, δόντια, μετατάρσια και αστραγάλο ενός αλόγου του είδους *antonius*, που έζησε πριν από 300.000–400.000 χρόνια, μέρος της λεκάνης και τα κέρατα ενός ελαφιού ηλικίας 100.000–400.000 ετών, ο κάτω αστραγάλος και μέρος του βραχιονίου ενός βοοειδούς (75.000 ετών) και διάφορα όστρακα και πετρώματα.

Παραπομπές
----------

1. 1 2  Museums of Macedonia
Το **Samo ku waar** (σομαλικά για το "Μακρά Ζωή με Ειρήνη") είναι ο εθνικός ύμνος της Σομαλιλάνδης, μη αναγνωρισμένη δημοκρατία που αναγνωρίζεται διεθνώς ως αυτόνομη περιοχή της Σομαλίας.

Ιστορία
-------

Ο ύμνος γράφτηκε και συντέθηκε από τον Χασάν Σέιχ Μουμίν, γνωστό Σομαλό θεατρικό συγγραφέα και συνθέτη. Ο ύμνος υιοθετήθηκε το 1997 και τραγουδιέται στα σομαλικά.

Στίχοι
------

### Σομαλίας Στίχοι

Samo ku waar, samo ku waar
Samo ku waar, samo ku waar
Samo ku waar, samo ku waar
Sarreeye calanka sudhan Bilay dhulkiisaa,
Samo ku waariyoo Iyo bogaadin sugan
Hanbalyo suuban kugu salaannee 

Saamo ku waar
Hanbalyo suuban kugu salaannee
Saamo ku waar
Geesiyaashii naftooda u sadqeeyay

Qarannimada Soomaaliland
Geesiyaashii naftooda u sadqeeyay:Qarannimada Soomaaliland
Xuskooda dhowrsan kugu salaannee

samo ku waar
Xuskooda dhowrsan kugu salaannee
samo ku waar
Guulside xanbaarsan

Soo noqoshadiisa
Guulside xanbaarsan
Soo noqoshadiisa
Kalsooniduu mutaystayee dastuurka

Dastuurka ku salaan kugu salaanay
Midnimo walaalnimo Goobanimo 

Midnimo walaalnimo Goobanimo
Islaanimo kugu salaanee samow samidiyo

Islaanimo kugu salaanee samow samidiyo
Samo ku waar samo ku waar Soomaaliland

Samo ku waar samo ku waar Soomaaliland
Samo ku waar samo ku waar Soomaaliland
Samo ku waar samo ku waar Soomaaliland
### Μετάφραση

Μακρά ζωή με ειρήνη, μακρά ζωή με ειρήνη
Μακρά ζωή με ειρήνη, μακρά ζωή με ειρήνη
Μακρά ζωή με ειρήνη, μακρά ζωή με ειρήνη
Για την σημαία που κυματίζει ψηλά

Που φέρνει την ομορφιά στον τόπο μας
Μακρά ζωή με ειρήνη
Και το θαυμασμό

Σε χαιρετούμε με χαρά,

Μακρά ζωή με ειρήνη
Σε χαιρετούμε με χαρά,
Μακρά ζωή με ειρήνη
Οι ήρωες που θυσίασαν τη ζωή τους

Για το έθνος της Σομαλιλάνδης
Οι ήρωες που θυσίασαν τη ζωή τους
Για το έθνος της Σομαλιλάνδης
Σας χαιρετούμε με την μνήμη 

Μακρά ζωή με ειρήνη
Σας χαιρετούμε με την μνήμη
Μακρά ζωή με ειρήνη
Και την επιστροφή του φέρων της επιτυχίας

Και την επιστροφή του φέρων της επιτυχίας
Για το Σύμβολο της Αναγέννησης

Για το αξιόπιστο Σύνταγμα
Σε χαιρετούμε με ενότητα, την Αδελφοσύνη

Σε χαιρετούμε με ενότητα, την Αδελφοσύνη
Κυριαρχία και Μουσουλμανικότητα

Κυριαρχία και Μουσουλμανικότητα
Μακρά ζωή με ειρήνη, μακρά ζωή με ειρήνη Σομαλιλάνδη

Μακρά ζωή με ειρήνη, μακρά ζωή με ειρήνη Σομαλιλάνδη
Μακρά ζωή με ειρήνη, μακρά ζωή με ειρήνη Σομαλιλάνδη
Μακρά ζωή με ειρήνη, μακρά ζωή με ειρήνη Σομαλιλάνδη

Παραπομπές
----------

1. ↑  Somaliland’s Quest for International Recognition and the HBM-SSC Factor Σφάλμα στο πρότυπο webarchive: Ελέγξτε την τιμή `|url=`. Empty.
2. ↑  Samo ku waar
3. ↑  Cahoon, B. «Somalia». *Worldstatesmen*. Ανακτήθηκε στις 6 Ιουλίου 2011.

Εξωτερικοί σύνδεσμοι
--------------------

* Μουσική του ύμνου
Ο **Γεώργιος Μπαλτατζής** (1868 - 15 Νοεμβρίου 1922) ήταν Έλληνας πολιτικός. Άρχισε την καριέρα του ως διπλωμάτης και άρχισε να εκλέγεται βουλευτής από το 1902. Είχε γίνει αρκετές φορές υπουργός. Μετά τη Μικρασιατική Καταστροφή δικάστηκε στη «δίκη των έξι» ως ένας από τους υπαιτίους για την ήττα της Ελλάδας κατά τη διάρκεια της θητείας του ως υπουργού εξωτερικών, καταδικάστηκε και εκτελέστηκε το 1922 στο Γουδή.

Βιογραφία
---------

Γεννήθηκε στη Σμύρνη το 1868. Μετά τις εγκύκλιες σπουδές του στην Ευαγγελική Σχολή Σμύρνης σπούδασε νομικά στο Πανεπιστήμιο Αθηνών απ' όπου και αργότερα μετέβη στη Γαλλία για ευρύτερες σπουδές. Επανερχόμενος ακολούθησε το διπλωματικό κλάδο όπου και υπηρέτησε για μικρό χρονικό διάστημα στη Κωνσταντινούπολη με ιδιαίτερη διάκριση στη διπλωματική δεξιότητα. Στη συνέχεια αναμίχθηκε στην πολιτική και το 1902 πρωτοεξελέγη βουλευτής Αλμυρού με το κόμμα του Γ. Θεοτόκη και ομοίως το 1905 και 1906. Το 1908 διορίστηκε υπουργός εξωτερικών (21/061908-07/07/1909) στην κυβέρνηση Θεοτόκη. Μετά τη προσάρτηση των λεγομένων Νέων Χωρών πολιτεύθηκε στη Δράμα όπου και εκλέχθηκε βουλευτής στη περίοδο 1915 και μετά. Το 1915 ανέλαβε υπουργός συγκοινωνιών και το 1921 υπουργός εξωτερικών (από 26/03/1921-03/05/1922) στην κυβέρνηση Γούναρη. Πήρε μέρος στις διασκέψεις των Παρισίων και του Λονδίνου μαζί με τον Δημήτριο Γούναρη. Το 1922 χρημάτισε πάλι υπουργός εξωτερικών (από 09/05/1922-28/08/1922) στη κυβέρνηση Γούναρη και Πρωτοπαπαδάκη. 

Μετά την Μικρασιατική άτακτη υποχώρηση και την επανάσταση που εκδηλώθηκε μετά τη Μικρασιατική καταστροφή από τους φυγάδες αυτής, συνελήφθη μαζί με άλλους πολιτικούς και τον αρχιστράτηγο και καταδικάστηκε κατά τη *«δίκη των έξι»* από το έκτακτο επαναστατικό στρατοδικείο Αθηνών σε θάνατο. 

Τουφεκίστηκε στις 15 Νοεμβρίου του 1922 στο Γουδί.

Ογδόντα οκτώ χρόνια αργότερα, το 2010, μετά από αίτηση του Μιχάλη Πρωτοπαπαδάκη από το 2008, εγγονού του πρώην πρωθυπουργού Πέτρου Πρωτοπαπαδάκη, κρίθηκε ότι πρέπει να γίνει επανάληψη της δίκης και αθωώθηκαν όλοι οι κατηγορούμενοι λόγω παραγραφής.

Ήταν παντρεμένος με την Χαρίκλεια Μαυροκορδάτου, κόρη του πολιτικού Νικολάου Μαυροκορδάτου, και είχαν αποκτήσει έναν γιο, τον Νικόλαο Μπαλτατζή - Μαυροκορδάτο.

Παραπομπές
----------

1. 1 2 3  Αντώνης Μακρυδημήτρης, Οι υπουργοί των εξωτερικών της Ελλάδας 1829-2000, εκδ.Καστανιώτης, Αθήνα, 2000, σελ.70
2. ↑  «Αθώοι οι καταδικασθέντες της «Δίκης των Έξι» του 1922, αποφαίνεται ο Άρειος Πάγος» (στα Ελληνικά). *Ιστότοπος in.gr* (Newsroom ΔΟΛ, με πληροφορίες από ΑΠΕ-ΜΠΕ). 20 Οκτωβρίου 2010.. Ανακτήθηκε στις 20 Οκτωβρίου 2010.

Πηγές
-----

* "Νεώτερον Εγκυκλοπαιδικόν Λεξικόν Ηλίου" τ.13ος, σ.884.
* Αντώνης Μακρυδημήτρης, Οι υπουργοί των εξωτερικών της Ελλάδας 1829-2000, εκδ.Καστανιώτης, Αθήνα, 2000, σελ.70-71
Ο **Πωλ Φραις** (γαλλ. *Paul Fraisse*, 20 Μαρτίου 1911 – 12 Οκτωβρίου 1996) ήταν Γάλλος ψυχολόγος, γνωστός για τις εργασίες του στο πεδίο της αντιλήψεως του χρόνου από τον άνθρωπο.

Βιογραφικά στοιχεία
-------------------

Ο Φραις γεννήθηκε στο Σαιντ-Ετιέν και δεν είχε από νεαρή ηλικία σκοπό να σταδιοδρομήσει στην ψυχολογία, αλλά σχεδίαζε να γίνει Ιησουίτης ιερέας. Εγκατέλειψε για λίγο αυτό τον σκοπό εξαιτίας της κακής υγείας του, ωστόσο ξεκίνησε να σπουδάζει φιλοσοφία στο Καθολικό Πανεπιστήμιο της Λυών, ελπίζοντας ακόμη να προετοιμασθεί για την ιεροσύνη. Κάποιος καθηγητής τού συνέστησε να μετεγγραφεί στο Καθολικό Πανεπιστήμιο του Λουβέν, όπου η πειραματική ψυχολογία είχε σημαντική θέση στο εκεί Ινστιτούτο Φιλοσοφίας. Πράγματι, ο Φραις πέρασε στο Λουβέν την περίοδο 1935-1937 ως εργαστηριακός βοηθός του καθηγητή Αλμπέρ Μισότ (*Albert Michotte*), διεξάγοντας πειράματα πάνω στην οπτική αντίληψη. Το 1937 ο Φραις επέστρεψε στη Γαλλία και άρχισε να παραδίδει μαθήματα ψυχολογίας στο Καθολικό Πανεπιστήμιο της Λυών, αλλά εγκαταστάθηκε στο Παρίσι, όπου ο καθηγητής Ανρί Πιερόν (μετά από σύσταση του Μισότ) τον προσέλαβε στο εργαστήριό του. Το 1952 ο Φραις διαδέχθηκε τον Πιερόν στη θέση του διευθυντή του Εργαστηρίου Πειραματικής Ψυχολογίας (*Laboratoire de Psychologie Experimentale*).

Το 1965 ο Φραις έγινε διευθυντής του Ινστιτούτου Ψυχολογίας του Πανεπιστημίου των Παρισίων, όπου κατόρθωσε να συγκεντρώσει ψυχολόγους και από το Κολλέγιο της Γαλλίας και την Ecole Pratique des Hautes Etudes. Εκεί δημιούργησε εξειδικευμένα πεδία σπουδών με αντίστοιχα πτυχία: εκπαιδευτική ψυχολογία, βιομηχανική ψυχολογία και πειραματική ψυχολογία. Το 1966 ίδρυσε το επιστημονικό περιοδικό *International Journal of Psychology*.

Ο Φραις απεβίωσε στο Παρίσι σε ηλικία 85 ετών. Ήταν έγγαμος με την καθηγήτρια του Πανεπιστημίου των Παρισίων Σιμόν Φραις (1913-2004) και θυγατέρα τους ήταν η φεμινίστρια φιλόσοφος Ζενεβιέβ Φραις (απέκτησαν και άλλα τρία τέκνα).

Εργογραφία
----------

* *Manuel pratique de psychologie expérimentale*. Παρίσι 1956
* *Les Structures rythmiques: Etude psychologique*, Louvain 1956
* *Psychologie du temps*, Παρίσι 1957
* *Traité de psychologie expérimentale*, Presses universitaires de France, Παρίσι 1963 (1η έκδοση), 9 τόμοι (από κοινού με τον Ζαν Πιαζέ)

Παραπομπές
----------

1. ↑  Rosenzweig, Mark R. (1997-03-01). «Paul Fraisse (1911-1996) Energetic International Psychologist». *APS Observer* **10**. .
2. ↑
3. ↑  «Fraisse, Simone (1913-2004)». *Institut Mémoires de l'édition contemporaine* (στα Γαλλικά). Ανακτήθηκε στις 29 Μαρτίου 2022.
Ο **δήμος Τεγέας** ήταν δήμος του νομού Αρκαδίας που συστάθηκε με το πρόγραμμα Καποδίστριας από τη συνένωση παλαιότερων κοινοτήτων της περιοχής, που αποτέλεσαν στη συνέχεια τα δημοτικά διαμερίσματα του δήμου. Λειτούργησε την περίοδο 1999 - 2010 οπότε και καταργήθηκε με την εφαρμογή του προγράμματος Καλλικράτης και εντάχθηκε στον νέο δήμο Τρίπολης ως Δημοτική Ενότητα. Βρισκόταν στο κεντρικό τμήμα του νομού, νότια της πόλης της Τρίπολη. Ο δήμος Τεγέας καταλάμβανε έκταση 118,3 τ.χλμ. αποτελούταν από 16 δημοτικά διαμερίσματα και είχε συνολικό πληθυσμό 2.248 κατοίκους. Έδρα του δήμου ήταν το Στάδιον.

Διαίρεση
--------

Ο δήμος περιλάμβανε τα παρακάτω δημοτικά διαμερίσματα και οικισμούς:

 **Δ.δ. Σταδίου**  [ 641 ]
* το Στάδιον [ 546 ]
* ο Άγιος Σώστης [ 53 ]
* η Άκρα [ 42 ]

 **Δ.δ. Αλέας**  -- η Αλέα [ 216 ]
 **Δ.δ. Βουνού**  -- το Βουνόν [ 251 ]
 **Δ.δ. Γαρέας**  -- η Γαρέα [ 156 ]
 **Δ.δ. Επισκοπής**  -- η Επισκοπή [ 139 ]
 **Δ.δ. Καμαρίου**  -- το Καμάριον [ 325 ]
 **Δ.δ. Κανδάλου**  -- ο Κάνδαλος [ 147 ]
 **Δ.δ. Κερασίτσης**  -- η Κερασίτσα [ 312 ]
 **Δ.δ. Λιθοβουνίων**  -- τα Λιθοβούνια [ 133 ]
 **Δ.δ. Μαγούλας**  [ 184 ]
* η Μαγούλα [ 133 ]
* τα Γιοκαραίικα [ 51 ]

 **Δ.δ. Μανθυρέας**  -- η Μανθυρέα [ 169 ]
 **Δ.δ. Μαυρικίου**  -- το Μαυρίκιον [ 129 ]
 **Δ.δ. Ριζών**  -- οι Ρίζες [ 664 ]
 **Δ.δ. Στρίγκου**  [ 260 ]
* ο Στρίγκος [ 132 ]
* το Δεμίριον [ 128 ]

 **Δ.δ. Τζίβα**  -- ο Τζίβας [ 203 ]
 **Δ.δ. Ψηλής Βρύσης**  [ 171 ]
* η Ψηλή Βρύση [ 126 ]
* τα Μπουζαναίικα [ 45 ]

Δείτε επίσης
------------

* Ιερός Ναός Επισκοπής Τεγέας

Εξωτερικοί Σύνδεσμοι
--------------------

* Νομός Αρκαδίας, πανεπιστήμιο Πατρών

|  |  |  |  |
| --- | --- | --- | --- |
| 

| π • σ • ε
Σχέδιο Καποδίστριας: Διοικητική διαίρεση του νομού Αρκαδίας |
| --- |
|  |
| 
Βαλτετσίου · Βόρειας Κυνουρίας · Βυτίνας · Γόρτυνος · Δημητσάνας · Ηραίας · Κλείτορος · Κοντοβάζαινας · Κορυθίου · Λαγκαδίων · Λεβιδίου · Λεωνιδίου · Μαντινείας · Μεγαλόπολης · Σκυρίτιδας · Τεγέας · Τρικολώνων · Τριπόλεως · Τροπαίων · Τυρού · Φαλαισίας · Φαλάνθου · Κοινότητα Κοσμά |

 |
Οι **Offspring** είναι αμερικάνικο πανκ ροκ μουσικό συγκρότημα, που δημιουργήθηκε στην Huntington Beach της Καλιφόρνια το 1984. Το συγκρότημα πήρε την σημερινή του μορφή το 2007, καθώς τότε ο ντράμερ Άτομ Ουίλαρντ αποφάσισε να αφήσει το συγκρότημα ώστε να επικεντρωθεί στο παράλληλο project του με τίτλο *Angels & Airwaves*. Οι Offspring έγιναν ευρέως γνωστοί με την κυκλοφορία του τρίτου τους άλμπουμ (μετά το ομότιτλο "The Offspring" του 1989 και το "Ignition" του 1992) Smash το 1994, το οποίο υπολογίζεται να έχει πουλήσει 15.000.000 αντίτυπα παγκοσμίως. Το Smash κυκλοφόρησε λίγους μήνες μετά το επιτυχημένο άλμπουμ ονόματι Dookie των, επίσης Καλιφορνέζων, Green Day. Το γεγονός αυτό έκανε ευρέως γνωστή την Καλιφορνέζικη πανκ ροκ σκηνή, με τα ονόματα των Offspring, Green Day και Rancid να είναι τα πιο διαδεδομένα.

Οι εξαιρετικές κριτικές που απέσπασε το Smash τράβηξαν το ενδιαφέρον πολλών μεγάλων δισκογραφικών εταιριών. Τελικά το 1996 οι Offspring υπέγραψαν συμβόλαιο με την Columbia, και το 1997 κυκλοφόρησαν το άλμπουμ Ixnay on the Hombre, το οποίο δέχτηκε πολύ καλές κριτικές. Τα 3 επόμενα άλμπουμ τους, Americana, Conspiracy of One και Splinter συνέχισαν να είναι το ίδιο επιτυχημένα. Το όγδοο άλμπουμ του συγκροτήματος, με τίτλο Rise and Fall, Rage and Grace, κυκλοφόρησε το 2008. To 2012 κυκλοφόρησαν το ένατο άλμπουμ τους Days Go By, με αρκετά καλές κριτικές.

Οι Offspring υπολογίζεται να έχουν πουλήσει πάνω από 45 εκατομμύρια δίσκους παγκοσμίως και θεωρούνται ένα από τα πιο επιτυχημένα πανκ ροκ σχήματα όλων των εποχών.

Δισκογραφία
-----------

* *The Offspring (άλμπουμ)* (1989)
* *Ignition* (1992)
* *Smash* (1994)
* *Ixnay on the Hombre* (1997)
* *Americana* (1998)
* *Conspiracy of One* (2000)
* *Splinter* (2003)
* *Rise and Fall, Rage and Grace* (2008)
* *Days Go By* (2012)
* Let The Bad Times Roll (2021)

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **The Offspring** |

* Επίσημος ιστότοπος (Αγγλικά)

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 2151110712737062938
* LCCN: no95034599
* ISNI: 0000 0001 1504 0935
* GND: 10306393-6
* SUDOC: 078612799
* BNF: cb13981330s (data)
* BIBSYS: 1507616673400
* MusicBrainz: 23a03e33-a603-404e-bcbf-2c00159d7067
* NLA: 35380690
* NKC: ko2004209404

 |

 |
Ο **Παύλος Φόσκαρης** (ιταλικά : Paolo Foscari) ήταν Ρωμαιοκαθολικός αρχιεπίσκοπος της Πάτρας το 1375-1394, και συνακόλουθα βαρώνος της Πάτρας, που αποτελούσε τότε ανεξάρτητο κρατίδιο υποτελές στον Πάπα.

Γεννήθηκε στη Βενετία από οικογένεια πατρικίων και ο πατέρας του λεγόταν Ιωάννης. Σπούδασε στη Πάντοβα αστικό και εκκλησιαστικό δίκαιο και αργότερα έγινε καθηγητής του ίδιου πανεπιστημίου. Το 1365 η βενετική γερουσία ξεκίνησε ενέργειες για να γίνει αρχιεπίσκοπος Πάτρας.

Στις 24 Απριλίου 1366 διορίζεται επίσκοπος Κορώνης και με παρέμβαση της συγκλήτου το 1367-1375 επίσκοπος Καστελίου στη Βενετία. Σαν επίσκοπος Καστελίου ήρθε σε σύγκρουση με τις Βενετικές αρχές, παρόλα αυτά έμεινε στην επισκοπή μέχρι το 1375.

Το 1375 μετατίθεται στη λατινική αρχιεπισκοπή Πάτρας και το 1376 διορίζεται βάιλος του Πριγκιπάτου της Αχαΐας. Οπαδός του πάπα Ουρβανού ΣΤ' κυνηγήθηκε από τον επόμενο πάπα Κλήμη Ζ', ο οποίος και τον αντικατέστησε στον αρχιεπισκοπικό θρόνο της Πάτρας το 1384. Το 1386 γίνεται Μητροπολίτης Ταρσού.

Ο Φόσκαρης αποκαταστάθηκε γρήγορα στον Αρχιεπισκοπικό θρόνο της Πάτρας και μαζί γίνεται και γενικός βικάριος του Πριγκιπάτου της Αχαΐας. Σε όλη του την θητεία τον υποστήριξε η Βενετία με αποστολή πολεμιστών και πολεμικού υλικού. 

Πέθανε το 1393 ή 1394.

Πηγές
-----

* *Ιστορία της πόλεως Πατρών από αρχαιοτάτων χρόνων μέχρι το 1821*, Τόμοι Α'-Β', Στέφανος Θωμόπουλος, Αχαϊκές εκδόσεις, Πάτρα 1998-1999. ISBN 9607960084

Παραπομπές
----------

1. ↑  «Catholic-Hierarchy.org» (Αγγλικά) Ηνωμένες Πολιτείες Αμερικής. foscarip. Ανακτήθηκε στις 22  Οκτωβρίου 2020.
2. 1 2  foscarip.
3. ↑  vene.
4. ↑  «Catholic-Hierarchy.org» (Αγγλικά) Ηνωμένες Πολιτείες Αμερικής. foscarip. Ανακτήθηκε στις 13  Σεπτεμβρίου 2021.
5. ↑  «Catholic-Hierarchy.org» (Αγγλικά) Ηνωμένες Πολιτείες Αμερικής. foscarip. Ανακτήθηκε στις 18  Σεπτεμβρίου 2021.
6. 1 2 3 4 5 6  Treccani enciclopedia, Paolo Foscari
Στη διαστρωματωμένη αρχιτεκτονική ενός δικτύου,κάθε επίπεδο επικοινωνεί με το αντίστοιχο ομότιμό του,χρησιμοποιώντας ένα πρωτόκολλο του ίδιου επιπέδου.Η λειτουργία αυτή όμως,εκτελείται έμμεσα καθώς κάθε επίπεδο έχει δυνατότητα άμεσης επικοινωνίας μόνο με τα γειτονικά του,μέσω της διεπαφής τους.

Έτσι,κατά την αποστολή δεδομένων από την μια εφαρμογή στην απομακρυσμένη,τα δεδομένα προωθούνται από το κάθε επίπεδο προς τα κάτω,στο αμέσως κατώτερο.Κάθε επίπεδο προσθέτει στα δεδομένα πληροφορίες ελέγχου για το αντίστοιχο,απέναντι,επίπεδο ώστε να εξασφαλίσει την επιτυχή παράδοσή τους.Οι πληροφορίες ελέγχου προστίθενται μπροστά από τα δεδομένα που πρόκειται να αποσταλούν και ονομάζονται επικεφαλίδα.Ορισμένα επίπεδα προσθέτουν πληροφορίες και στο τέλος των δεδομένων (όπως το 2ο επίπεδο του OSI) με σκοπό να εξασφαλιστεί η αναγνώριση σφαλμάτων κατά την μετάδοση στο φυσικό μέσο.

Κάθε επίπεδο χειρίζεται την πληροφορία που λαμβάνει από το ανώτερό του ως δεδομένα και προσθέτει μπροστά τους τη δική του επικεφαλίδα.Η προσθήκη σαν περίβλημα των πληροφοριών ελέγχου στα δεδομένα ονομάζεται **ενθυλάκωση** η στα Αγγλικά encapsulation.

  

Παρατηρώντας τη συγκεκριμένη διαδικασία στη διεπαφή του επιπέδου διαδικτύου με το ζεύξης δεδομένων,ένα αυτοδύναμο πακέτο του επιπέδου διαδικτύου τοποθετείται μέσα,δηλαδή ενθυλακώνεται σε ένα πλαίσιο του επιπέδου ζεύξης δεδομένων καθώς περικλείεται ανάμεσα στην επικεφαλίδα και στην ακολουθία ελέγχου του πλαισίου (Frame Check Sequence).Με απλά λόγια,ένα "πακέτο" ανωτέρου επιπέδου τοποθετείται,ως δεδομένα,μέσα σε ένα "πακέτο" του αμέσως κατώτερου επιπέδου.

Οι πληροφορίες ελέγχου που προστίθενται κατά την διαδικασία ελέγχου είναι κυρίως διευθύνσεις,χαρακτήρες ελέγχου σφαλμάτων ή άλλοι χαρακτήρες ελέγχου και συγχρονισμού.

Στο φυσικό επίπεδο,οι άσσοι και τα μηδενικά που απαρτίζουν το πλαίσιο,μετατρέπονται σε σήματα κατάλληλα για το φυσικό μέσο.

Κατά την λήψη των δεδομένων συμβαίνει η αντίστροφη διαδικασία.Κάθε επίπεδο,αφαιρεί τις πληροφορίες ελέγχου που αφορούν το ίδιο και προωθεί τα δεδομένα στο ανώτερό του.Στην παραπάνω εικόνα,φαίνεται η διαδικασία της ενθυλάκωσης στο μοντέλο TCP/IP,καθώς και η ονομασία της βασικής μονάδας πληροφορίας του πρωτοκόλλου κάθε επιπέδου (Protocol Data Unit).
Η **Μπάρμπαρα Μπούικα** (γεννήθηκε στις 5 Σεπτεμβρίου 1986 στη Βουδαπέστη) είναι διεθνής υδατοσφαιρίστρια που κατάγεται από την Ουγγαρία.

Καριέρα
-------

Η Μπάρμπαρα Μούικα υπέγραψε το πρώτο της επαγγελματικό συμβόλαιο με τη Ντουναουβάρος Φέισκολα. ομάδα της Ουγγαρίας, στην οποία παρέμεινε για δύο χρόνια. Στη συνέχεια ταξίδεψε στην Ιταλία στην οποία παρέμεινε για δύο χρόνια αγωνιζόμενη αρχικά στην Οριτζόντε Κατάνια (2006-07) κι έπειτα στη Βαρέζε (2007-08).

Το 2008 αποφάσισε να ταξιδέψει στην Ολλανδία για λογαριασμό της Τβέντε, στην οποία παρέμεινε για μία σεζόν.

Το 2009 επέστρεψε στην Ιταλία και μετεγγράφη στην Άθλον Παλέρμο. Στην ομάδα του Παλέρμο παρέμεινε για ένα χρόνο, καθώς το 2010 μεταπήδησε στη Μεσίνα. Tο καλοκαίρι του 2013, η Μπούικα μετεγγράφη στον Ολυμπιακό Πειραιώς. Με την ομάδα του Πειραιά κατάφερε να κατακτήσει ένα πρωτάθλημα Ελλάδας καθώς και ένα Κύπελλο Κυπελλούχων Ευρώπης (2014). Παρά την ιδιαίτερα επιτυχημένη παρουσία της Μπούικα στον Ολυμπιακό (αναδείχθηκε πρώτη σκόρερ του ελληνικού πρωταθλήματος για το 2013-14 καθώς επίσης και πρώτη σκόρερ σε μία σεζόν στην Ελλάδα από το 1999 και μετά), τον Μάιο του 2014 ανακοινώθηκε η αποχώρηση της παίκτριας από τον Ολυμπιακό.

Διεθνείς συμμετοχές
-------------------

Η Μπάρμπαρα Μπούικα είναι διεθνής με την εθνική ομάδα υδατοσφαίρισης γυναικών της Ουγγαρίας από το 2005 και μέχρι σήμερα. Έχει συμμετάσχει μεταξύ άλλων στους Ολυμπιακούς Αγώνες του 2012 καθώς επίσης και στο Παγκόσμιο Πρωτάθλημα Υδατοσφαίρισης γυναικών του 2013, στο οποίο μάλιστα κατέκτησε με την εθνική Ουγγαρίας το χάλκινο μετάλλιο.

Τίτλοι
------

* 1 Πρωτάθλημα Ελλάδας: 2014
* 1 Κύπελλο Κυπελλούχων LEN Trophy: 2014

Πηγές
-----

* Το προφίλ της Μπούικα στο gavros.gr
* Τα εν Ελλάδι ρεκόρ της Μπούικα
* Φεύγει η Μπούικα
Συντεταγμένες: 36°45′35.6″N 2°59′42.7″E﻿ / ﻿36.759889°N 2.995194°E﻿ / 36.759889; 2.995194

Το **Στάδιο 5ης Ιουλίου 1962** (αραβικά: ملعب 5 جويلية 1962‎) , (το όνομα αναφέρεται στις 5 Ιουλίου 1962, την ημέρα που η Αλγερία κήρυξε την ανεξαρτησία της) είναι στάδιο ποδοσφαίρου και στίβου, το οποίο βρίσκεται στο Αλγέρι της Αλγερίας. Το στάδιο εγκαινιάστηκε το 1972, με χωρητικότητα 95.000 θεατών. Χρησίμευσε ως το κύριο στάδιο των Μεσογειακών Αγώνων του 1975, των Παναφρικανικών Αγώνων του 1978, των Παναραβικών Αγώνων του 2004 και των Παναφρικανικών Αγώνων του 2007. Το στάδιο ήταν ένας από τους δύο χώρους διεξαγωγής του Κυπέλλου Εθνών Αφρικής του 1990 (ο άλλος χώρος ήταν το Στάδιο 19ης Μαΐου 1956 στην Ανάμπα). Φιλοξένησε 9 αγώνες της διοργάνωσης, συμπεριλαμβανομένου του τελικού, ο οποίος είχε το δεύτερο ρεκόρ προσέλευσης, με 105.302 θεατές. Στον τελικό, η γηπεδούχος Αλγερία νίκησε τη Νιγηρία με 1–0 και κέρδισε τη διοργάνωση. Το ρεκόρ προσέλευσης είναι 110.000 θεατές, στον φιλικό αγώνα μεταξύ Αλγερίας και Σερβίας στις 3 Μαρτίου 2010. Φιλοξένησε επίσης το Αφρικανικό Πρωτάθλημα Στίβου το 2000. Μετά από μια επίσημη συμμόρφωση με τα τρέχοντα πρότυπα ασφαλείας το 1999, το στάδιο μείωσε τη χωρητικότητα του σε 64.200 θεατές και μετά από μια νέα φάση ανακαίνισης το 2003. Η μελλοντική χωρητικότητα θα είναι 80.000 με πιθανές περαιτέρω ανακαινίσεις.

Παραπομπές
----------

1. ↑  «110.000 spectateurs au stade du 5-juillet». Le Midi.. Ανακτήθηκε στις 6 March 2010.
2. ↑  «Stade 5 Juillet 1962». Algerie Presse Service. Αρχειοθετήθηκε από το πρωτότυπο στις 14 Ιουλίου 2014. Ανακτήθηκε στις 6 Ιουλίου 2014.
3. ↑  «Stades : Sellal relance l'agrandissement du 5 juillet». dzfoot.com. 9 Φεβρουαρίου 2015. Ανακτήθηκε στις 16 Απριλίου 2015.

Εξωτερικοί σύνδεσμοι
--------------------

* Stade 5 Juillet 1962 - *goalzz.com*
* Πληροφορίες για το γήπεδο - *cafe.daum.net/stade*
* Πληροφορίες για το γήπεδο - *worldstadiums.com* Αρχειοθετήθηκε 2015-12-25 στο Wayback Machine.

|  |  |
| --- | --- |
| 

|  |
| --- |
| * Πύλη:Αθλητισμός
* Πύλη:Ποδόσφαιρο
* Πύλη:Αλγερία
 |

 |
Ο **Ξηριάς** είναι χείμαρρος στο νομό Μαγνησίας που ξεκινά από την Όθρυ και καταλήγει στον Παγασητικό κόλπο. Πηγάζει από την κορυφή Προσήλια και, αφού καλύψει μια μεγάλη απόσταση μέσα στο βουνό, κόβει το Αθαμάντιο πεδίο στα δύο. Στα μισά του κάμπου συναντά την πόλη του Αλμυρού στα βόρειά του, ενώ πέντε χιλιόμετρα πιο κάτω καταλήγει στην θάλασσα. Σε όλο του το μήκος είναι κατάφυτος από πλατάνια. Ταυτίζεται με τον αρχαίο Κουράλιο ενώ σήμερα οι ντόπιοι τον ονομάζουν Ξηριά, γιατί έχει νερό μόνον μετά από νεροποντή ή τον χειμώνα μετά τις χιονοπτώσεις.

Παραπομπές
----------

1. 1 2  Stählin (1924), σ.296

Πηγές
-----

* Ξηριάς Αρχειοθετήθηκε 2016-04-16 στο Wayback Machine. Ιστότοπος Δήμου Αλμυρού
* Stählin, Friedrich (1924). *Η Αρχαία Θεσσαλία - Γεωγραφική και ιστορική περιγραφή της Θεσσαλίας κατά τους αρχαίους ελληνικούς και ρωμαϊκούς χρόνους*, Εκδοτικός Οίκος Αδελφών Κυριακίδη α.ε. 2008, 2η έκδοση. ISBN 978-960-467-032-1
Ο **Νικόλαος Τσελεμεντές** (2 Μαρτίου 1878 – 2 Μαρτίου 1958) ήταν Έλληνας αρχιμάγειρας του 20ού αιώνα.

Βιογραφία
---------

Η οικογένεια του καταγόταν από το χωριό Εξάμπελα της Σίφνου. Γεννήθηκε και μεγάλωσε στην Αθήνα, όπου τελείωσε το Γυμνάσιο. Αρχικά δούλεψε ως υπάλληλος συμβολαιογραφείου, άρχισε όμως να ασχολείται περισσότερο με τη μαγειρική εργαζόμενος στο εστιατόριο του θείου του. Ο θείος του ήταν ιδιοκτήτης του ξενοδοχείου και εστιατορίου "Ακταίον" στο Νέο Φάληρο. Σπούδασε για ένα χρόνο μαγειρική στη Βιέννη και γυρνώντας εργάστηκε για διάφορες πρεσβείες. Έγινε αρχικά γνωστός με το περιοδικό *"Οδηγός Μαγειρικής"* που άρχισε να εκδίδει το 1910, που περιείχε -εκτός των συνταγών- διατροφικές συμβουλές, διεθνή κουζίνα, νέα για τη μαγειρική κ.α. Το 1919 έγινε διευθυντής του ξενοδοχείου "Ερμής", ενώ τον επόμενο χρόνο έφυγε για την Αμερική, όπου δούλεψε σε μερικά απ' τα ακριβότερα εστιατόρια του κόσμου, κάνοντας παράλληλα και ανώτερες σπουδές μαγειρικής, ζαχαροπλαστικής και διαιτολογίας. Γύρισε στην Ελλάδα το 1932, ίδρυσε μια μικρή σχολή μαγειρικής και ζαχαροπλαστικής και κυκλοφόρησε το γνωστό βιβλίο του με συνταγές, που όντας ο πρώτος ολοκληρωμένος οδηγός μαγειρικής, γνώρισε πάνω από δεκαπέντε επίσημες ανατυπώσεις τις επόμενες δεκαετίες. Επηρεασμένος απ' τη γαλλική κουζίνα, υπήρξε εκσυγχρονιστής της ελληνικής κουζίνας, καθώς χάρη σ' αυτόν οι Ελληνίδες νοικοκυρές έμαθαν τη μπεσαμέλ, τα πιροσκί και τη μπουγιαμπέσα, πράγμα που κατά μερικούς ισοδυναμούσε με νόθευση της ελληνικής κουζίνας με ευρωπαϊκά στοιχεία. Το όνομά του είναι σήμερα συνώνυμο των οδηγών μαγειρικής, ενώ χρησιμοποιείται και σαν πείραγμα προς κάποιον που ξέρει να μαγειρεύει πολύ καλά. Πέθανε στις 2 Μαρτίου του 1958 και κηδεύτηκε την επόμενη ημέρα στο Α΄ Νεκροταφείο Αθηνών.

Πηγές-αναφορές
--------------

1. ↑  «*The Foreign Policy of the Calorie*, Nick Cullather, American History Review». Αρχειοθετήθηκε από το πρωτότυπο στις 30 Ιουνίου 2012. Ανακτήθηκε στις 30 Ιουνίου 2012.
2. ↑  «The Tselementes effect on greek cooking». Αρχειοθετήθηκε από το πρωτότυπο στις 23 Νοεμβρίου 2011. Ανακτήθηκε στις 13 Ιανουαρίου 2008.
3. ↑  Food, greek revival, Jonathan Reynolds, NY Times

* *Μεγάλη Ελληνική Εγκυκλοπαίδεια* Π. Δρανδάκη

Εξωτερικοί σύνδεσμοι
--------------------

* Νεκρολογία στην εφημερίδα "Ελευθερία", 5 Μαρτίου 1958. ΕΒΕ, ανακτήθηκε 5-1-2011.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 77698584
* **BiblioNet**: **82609**
* LCCN: n83204324
* ISNI: 0000 0000 2382 1128

 |

 |
Σουτζούκ λουκούμ με άχνη και με σουσάμι
Το **σουτζούκ λουκούμ** είναι ένα μεγάλο, μακρόστενο λουκούμι που περιέχει ζάχαρη, γλυκόζη, νιζεστέ, νερό και καρύδια (δεμένα σε σπάγκο). Τα καρύδια μπορούν να αντικαταστήσουν την έλλειψη ζάχαρης ως γλυκαντική ουσία. Το σουτζούκ (λουκάνικο) λουκούμ αρχικά εμφανίστηκε στα χαρέμια των σουλτάνων, ενώ σερβίρεται στα καφενεία μαζί με καφέ και είναι παραδοσιακό κέρασμα στα ορθόδοξα μοναστήρια. Έχει άρωμα τριαντάφυλλου, γαρίφαλου και κανέλας.

Παραπομπές
----------

1. ↑  «ορισμός». slang.gr. Ανακτήθηκε στις 30 Μαΐου 2012.
2. ↑  «Σουτζούκ λουκούμ». *mythotopia.eu*. Ινστιτούτο Επεξεργασίας του Λόγου. Ανακτήθηκε στις 20 Σεπτεμβρίου 2023.
Το ***American Horror Story: Asylum*** είναι η δεύτερη σεζόν της αμερικανικής τηλεοπτικής σειράς τρόμου American Horror Story, που δημιουργήθηκε από τους Ράιαν Μέρφι και Μπραντ Φάλτσακ. Προβλήθηκε στο κανάλι FX, από τις 17 Οκτωβρίου 2012 έως τις 23 Ιανουαρίου 2013. Η υπόθεση της δεύτερης σεζόν παρουσίασε μια απόκλιση από αυτή της πρώτης σεζόν, με καινούριους χαρακτήρες και καινούρια τοποθεσία.

Η σεζόν ξεκινάει το 1964 στο φανταστικό φρενοκομείο Briarcliff Manor, και ασχολείται με ιστορίες του προσωπικού και των κρατουμένων που ζουν εκεί, ενώ οι σκηνές εναλλάζονται από το παρελθόν στο παρόν. Οι ηθοποιοί από την προηγούμενη σεζόν που επιστρέφουν και υποδύονται νέους ρόλους είναι οι, Ζάκαρι Κουίντο, Σάρα Πόλσον, Έβαν Πίτερς, Λίλι Ρέιμπ, Τζέσικα Λαντζ, Ντίλαν Μακντίρμοτ και Φράνσις Κόνροϊ, μαζί με νέες προσθήκες, τους Τζόσεφ Φάινς, Λίζι Μπροσερέ και Τζέιμς Κρόμγουελ.
Ο **Πρωθυπουργός της Ινδίας** (σανσκριτικά: *Bhāratīya Pradhānamantrī*) είναι ο επικεφαλής της εκτελεστικής εξουσίας στην Κυβέρνηση της Ινδίας και πρώτος σύμβουλος του Προέδρου της χώρας. Ο Πρωθυπουργός είναι επικεφαλής του Συμβουλίου Υπουργών.

Μετά την ανεξαρτησία της το 1947 η Ινδία υιοθέτησε τη μορφή μιας κοινοβουλευτικής Ομοσπονδιακής Δημοκρατίας, με τον πρωθυπουργό να ασκεί τις περισσότερες εξουσίες, ενώ ο πρόεδρος είναι αρχηγός κράτους και κυρίως τελετουργικός. 

Μέχρι στιγμής, οι πρωθυπουργοί της Ινδίας κατάγονται από τρία διαφορετικά πολιτικά κόμματα. Από όλους τους προηγούμενους αρχηγούς κυβερνήσεων, ο Τζαβαχαρλάλ Νεχρού ήταν ο μακροβιότερος πρωθυπουργός υπηρετώντας 17 χρόνια στο αξίωμα.  Ακολουθεί η μοναδική γυναίκα πρωθυπουργός της Ινδίας, η Ίντιρα Γκάντι, της οποίας η θητεία διήρκεσε 16 έτη. Η Γκάντι επανεξελέγη στις εκλογές του 1980 και δολοφονήθηκε το 1984.

Μετά τις γενικές εκλογές του 2019 επανεξελέγη πρωθυπουργός ο Ναρέντρα Μόντι με την Εθνική Δημοκρατική Συμμαχία του (NDA) να κερδίζει 354 έδρες, από τις οποίες οι 303 κερδήθηκαν από το BJP.

Παραπομπές
----------

1. ↑  «A Man Who, with All His Mind and Heart, Loved India». *Life*: σελ. 32. 5 Ιουνίου 1964. .
2. ↑  «India Mourning Nehru, 74, Dead of a Heart Attack; World Leaders Honor Him». *The New York Times*. Special to *The New York Times*. A.G. Sulzberger. 27 Μαΐου 1964. ISSN 0362-4331. OCLC 1645522. Ανακτήθηκε στις 4 Απριλίου 2018.
3. ↑  «Indira Gandhi becomes Indian Prime Minister – Jan 19, 1966». *History* (A&E Networks).. Ανακτήθηκε στις 4 Απριλίου 2018.
4. ↑  «Landslide win for Narendra Modi in India elections». *BBC News*. 23 Μαΐου 2019. .

Δείτε επίσης
------------

* Κατάλογος πρωθυπουργών της Ινδίας
* Πρόεδρος της Ινδίας
Το **Σπήλαιο της Δρογκαράτης** βρίσκεται σε απόσταση 3 χλμ από τη Σάμη, στην περιοχή των Χαλιωτάτων στην Κεφαλονιά.

Η είσοδός του είναι σε υψόμετρο 120 μέτρων και το βάθος του φθάνει τα 95 μέτρα, ενώ η θερμοκρασία του είναι 18ο κελσίου. 
Έχει εξερευνηθεί απο την Ελληνική Σπηλαιολογική Εταιρεία. 

Θεωρείται από τα καταλληλότερα σπήλαια στην Ελλάδα για σπηλαιοθεραπεία. Η αίθουσά του είναι πολύ μεγάλων διαστάσεων (65 x 45 και ύψος 20 μέτρα περίπου) και διαθέτει εξαίρετη ακουστική. Για το λόγο αυτόν, έχουν πραγματοποιηθεί εδώ σημαντικές συναυλίες, όπως της Μ. Φαραντούρη και της υψίφωνου Εφ. Καράγιαννη. 

Η φύση έχει δημιουργήσει ένα μοναδικό έργο γλυπτικής, από σταλαγμίτες και σταλακτίτες που δημιουργούνται εδώ και χιλιάδες χρόνια. 

Το σπήλαιο είναι σπάνιο γεωλογικό φαινόμενο και έχει αξιοποιηθεί τουριστικά.

Εξωτερικοί σύνδεσμοι
--------------------

* Σπήλαιο Δρογκαράτης | KefaloniaVisit.com
* ShowCaves.gr: Σπήλαιο Δρογκαράτης Αρχειοθετήθηκε 2012-03-18 στο Wayback Machine.

* Δήμος Σάμης: Δρογκαράτη
Η τυπική αντίδραση σαπωνοποίησης. 
**Ο Αριθμός σαπωνοποίησης** είναι τα χιλιοστόγραμμα καυστικού καλίου που απαιτούνται για τη σαπωνοποίηση 1 γραμμαρίου του λίπους σε ορισμένες συνθήκες. Είναι δείκτης του μέσου μοριακού βάρους (ή του μήκους αλυσίδων) των λιπαρών οξέων του μείγματος. Τα μακριά λιπαρά οξέα έχουν χαμηλή τιμή σαπωνοποίησης, επειδή έχουν σχετικά λιγότερες καρβοξυλικές δραστικές ομάδες ανά μονάδα μάζας του λίπους συγκριτικά προς τα λιπαρά οξέα βραχείας αλυσίδας.

Ασαπωνοποίητα
-------------

Τα ασαπωνοποίητα συστατικά μιας λιπαρής ύλης (λάδι, λίπος, κηρός) είναι οι μη υδατοδιαλυτές ουσίες που δεν αντιδρούν με καυστικό κάλιο.

Πρέπει να λαμβάνονται υπόψη κατά την παρασκευή σαπουνιών επειδή επηρέαζουν τις ιδιότητες του τελικού προϊόντος. Ίσως προσδίδουν επιθυμητές ιδιότητες, όπως ενυδάτωση, φροντίδα, βιταμίνες, υφή ή ίσως υποβαθμίζουν την ποιότητά του.

### Ποσοστά ασαπωνοποιήτων

Μερικά παραδείγματα:

* χαμηλό ποσοστό (<1%) : εξευγενισμένα έλαια, καθαρισμένο βούτυρο καριτέ, ελαιόλαδο
* υψηλό ποσοστό (6-17%): ανεπεξέργαστο βούτυρο καριτέ
* πολύ υψηλό ποσοστό (≥50%): κερί μέλισσας
* ασαπωνοποίητο (~100%): ορυκτέλαια, κηρός παραφίνης

Βιβλιογραφία
------------

1. ↑  «Koettstorfer number». Αρχειοθετήθηκε από το πρωτότυπο στις 28 Απριλίου 2014. Ανακτήθηκε στις 8 Οκτωβρίου 2018.
2. ↑  «Saponification Value of Fats and Oils». Ανακτήθηκε στις 18 Ιανουαρίου 2018.
3. ↑  «Saponification value of Fat and Oil» (PDF). *kyoto-kem.com*. Ανακτήθηκε στις 8 Ιουλίου 2016.
4. ↑  Klaus Schumann, Kurt Siekmann (2005). «Soaps». *Ullmann's Encyclopedia of Industrial Chemistry*. Weinheim: Wiley-VCH. doi:10.1002/14356007.a24\_247. CS1 maint: Uses authors parameter (link) Klaus Schumann, Kurt Siekmann (2005). «Soaps». *Ullmann's Encyclopedia of Industrial Chemistry*. Weinheim: Wiley-VCH. doi:10.1002/14356007.a24\_247.
5. ↑  Gunstone, Frank D.· Harwood, John L. *The Lipid Handbook, Second Edition* (στα Αγγλικά). CRC Press. σελ. 332. ISBN 9780412433207. Ανακτήθηκε στις 24 Ιουνίου 2016.
Οι δίδυμοι κύκλοι (κόκκινο) μιας άρβυλου (γκρι)
Στη γεωμετρία, **οι** **δίδυμοι κύκλοι του Αρχιμήδη** είναι δύο κύκλοι που συνδέονται με μια άρβυλο. Η άρβυλος προσδιορίζεται από τρία συνευθειακά σημεία A, B, και C, και είναι η καμπυλόγραμμη τριγωνική περιοχή μεταξύ των τριών ημικυκλίων που έχουν ως διάμετρο τα AB, BC και AC. Εάν η άρβυλος χωριστεί σε δύο μικρότερες περιοχές από ένα ευθύγραμμο τμήμα που τέμνει το σημείο B και είναι κάθετο στην ευθεία ABC, τότε καθένας από τους δύο δίδυμους κύκλους βρίσκεται μέσα σε μία από αυτές τις δύο περιοχές, εφάπτοντας δύο ημικύκλια και το ευθύγραμμο τμήμα.

Αυτοί οι κύκλοι εμφανίστηκαν για πρώτη φορά στο *Βιβλίο Λημμάτων*, το οποίο έδειξε (Πρόταση 5) ότι οι δύο κύκλοι είναι όμοιοι. Ο Θαμπίτ Ιμπν Κούρρα, ο οποίος μετέφρασε αυτό το βιβλίο στα αραβικά, απέδωσε αυτή την ανακάλυψη στον Έλληνα μαθηματικό Αρχιμήδη.

Κατασκευή
---------

 Κινούμενο σχέδιο δίδυμων κύκλων για διάφορες θέσεις του σημείου Β στο ευθύγραμμο τμήμα AC
Συγκεκριμένα, έστω A, B και C τα τρία σημεία της άρβυλου, με το B να είναι μεταξύ του A και του C. Έστω D το σημείο όπου η κάθετη στο {\displaystyle AC} τέμνει το μεγαλύτερο ημικύκλιο και έχει ως άκρο το σημείο B. Το ευθύγραμμο τμήμα {\displaystyle BD} χωρίζει την άρβυλο σε δύο μέρη. Οι δίδυμοι κύκλοι είναι οι δύο κύκλοι που είναι εγγεγραμμένοι σε αυτά τα μέρη, καθένας από τους οποίους εφάπτεται σε ένα από τα δύο μικρότερα ημικύκλια, στο ευθύγραμμο τμήμα {\displaystyle BD} και στο μεγαλύτερο ημικύκλιο.

Καθένας από τους δύο κύκλους καθορίζεται μοναδικά από τις τρεις εφαπτομένες του. Η κατασκευή τους αποτελεί ειδική περίπτωση του Απολλώνιου προβλήματος.

Έχουν επίσης βρεθεί εναλλακτικές προσεγγίσεις για την κατασκευή δύο κύκλων που είναι όμοιοι με τους δίδυμους κύκλους.

Ιδιότητες
---------

Έστω *a* και *b* οι διάμετροι δύο εσωτερικών ημικυκλίων, τέτοιοι ώστε το εξωτερικό ημικύκλιο να έχει διάμετρο *a*+*b*. Τότε, η διάμετρος κάθε δίδυμου κύκλου είναι

{\displaystyle d={\frac {ab}{a+b}}.}
Εναλλακτικά, εάν το εξωτερικό ημικύκλιο έχει μοναδιαία διάμετρο (δηλαδή *a*+*b*=1) και οι εσωτερικοί ημικύκλιοι έχουν διαμέτρους s και {\displaystyle 1-s} αντίστοιχα, τότε η διάμετρος κάθε δίδυμου κύκλου είναι

{\displaystyle d=s(1-s).\,}
Ο μικρότερος κύκλος που περικλείει και τους δύο δίδυμους κύκλους έχει το ίδιο εμβαδόν με την άρβυλο.

Παραπομπές
----------

1. 1 2 3 4  Weisstein, Eric W. «"Archimedes' Circles." From MathWorld—A Wolfram Web Resource». Ανακτήθηκε στις 10 Απριλίου 2008.
2. ↑  Floor van Lamoen (2014), *A catalog of over fifty Archimedean circles.* Online document, accessed on 2014-10-08.
3. ↑  Floor van Lamoen (2014), *Circles (A61a) and (A61b): Dao pair.* Online document, accessed on 2014-10-08.

Εξωτερικοί σύνδεσμοι
--------------------

* Πολυμέσα σχετικά με το θέμα  Archimedes' twin circles στο Wikimedia Commons

  


|  |  |
| --- | --- |
| 

|  |
| --- |
| * Πύλη:Μαθηματικά
 |

 |
Ο **Τάκης Ασημακόπουλος** (γεν. 1948) είναι Έλληνας παλαίμαχος ποδοσφαιριστής, διεθνής με την Εθνική ομάδα των Νέων και 3 φορές πρωταθλητής Β΄Εθνικής, που αγωνιζόταν σαν κεντρικός αμυντικός και έκανε μεγάλη καριέρα στο Πρωτάθλημα της Α΄Εθνικής κατηγορίας με τα χρώματα του Απόλλωνα Αθηνών.

Ξεκίνησε από την εφηβική ομάδα του Ολυμπιακού και το καλοκαίρι του 1964 μεταπήδησε στην ομάδα της Ριζούπολης, με την οποία αγωνίσθηκε συνολικά για 14 σεζόν, τις 11 από αυτές στην Α΄Εθνική (1964-65 έως 1968-69, 1970-71, 1971-72, 1973-74, 1977-78 έως και 1979-80) και τις υπόλοιπες τρεις στη Β΄Εθνική (1969-70, 1972-73 και 1974-75, όταν κατέκτησε ισάριθμους τίτλους πρωταθλητή ομίλων της κατηγορίας). Ακόμη, έπαιξε για μια διετία στον Ορφέα Αιγάλεω (Β΄Εθνική, 1975-76 & 1976-77), ενώ έκλεισε την καριέρα του φορώντας τη φανέλα της Καλλιθέας (1980-81, Β΄Εθνική)

Συνολικά έλαβε μέρος σε **237** αγώνες πρωταθλήματος Α΄Εθνικής.

Πηγές
-----

|  |  |
| --- | --- |
| εικονίδιο Ποδόσφαιρο | Πύλη Ποδόσφαιρο |

* Το ηλεκτρονικό αρχείο της "Αθλητικής Ηχούς"
* Αρχείο αθλητικής εφημερίδας "ΦΩΣ των ΣΠΟΡ"
* Διεθνής στατιστική ιστοσελίδα για το ποδόσφαιρο
* "50 Χρόνια ποδόσφαιρο και ΠΡΟ-ΠΟ", έκδοση εφημερίδας "ΠΡΟΠΟΡΑΜΑ", 2000.
* Νίκος Δημ. Νικολαΐδης, "50 Χρόνια Αιγάλεω" (έκδοση Δήμος Αιγάλεω, 1998)

Παραπομπές
----------

1. ↑  Φύλλα "Αθλητικής Ηχούς" της 26 Ιουλίου 1964 (σελ. 4), της 26 Ιανουαρίου 1965 (σελ. 6) και της 30 Νοεμβρίου 1966 (σελ. 1)
Το επίσημο λογότυπο της σειράς.
Το ***Hellcats*** είναι μια αμερικανική τηλεοπτική σειρά με μαζορέτες που αρχικά προβλήθηκε στο κανάλι The CW στις Ηνωμένες Πολιτείες από τις 8 Σεπτεμβρίου 2010 έως 17 Μάη 2011. Βασιζόμενη στο βιβλίο *Cheer: Inside the Secret World of Cheerleaders College* της δημοσιογράφου Kate Torgovnick, η σειρά εστιάζει στη ζωή των μαζορετών του κολεγίου, κυρίως της Marti Perkins (Aly Michalka), μια προνομιούχα φοιτήτρια πανεπιστημίου που υποχρεώνεται να ενταχθεί στις μαζορέτες της ομάδας του σχολείου της, τις Hellcats, προκειμένου να πάρει την αθλητική υποτροφία που της είναι αναγκαία. Το βασικό καστ περιλαμβάνει επίσης τους: Άσλεϊ Τίσντεϊλ, Robbie Jones, Heather Hemmens, Matt Barr, Gail O'Grady, και Sharon Leal.

Τον Μάιο του 2010 το Hellcats επιλέχθηκε από το The CW για την πρώτη σεζόν (2010-11). Αρχικά με μια σειρά 13 επεισοδίων, Το τηλεοπτικό κανάλι The CW πρόβαλε τη σειρά μετά από το Next Top Model της Αμερικής τις νύχτες της Τετάρτης. Το πιλοτικό επεισόδιο προβλήθηκε στις 8 Σεπτεμβρίου του 2010. Το The CW αργότερα έδωσε μια πλήρη σεζόν για τη σειρά, με τα στελέχη να λένε ότι ήταν «ενθουσιασμένοι που εξοφλήθηκε για εμάς". Στις 17 Μαΐου 2011, το The CW ανακοίνωσε ότι η σειρά Hellcats δεν θα ανανεωθεί για το πρόγραμμα του 2012. Η απόφαση αυτή προκάλεσε αντιδράσεις, παρ'όλα αυτά δεν άλλαξε κι έμεινε οριστική.

Έλαβε γενικά καλές κριτικές όσο προβαλλόταν η πρώτη περίοδος στο κανάλι. Η σειρά κέρδισε επίσης μια υποψηφιότητα για τα βραβεία *37th People's Choice Awards* του 2011.

Προεπισκόπηση
-------------

Η σειρά Hellcats ακολουθεί την Marti Perkins, μία φοιτήτρια στο Πανεπιστήμιο Lancer, η οποία έχασε την υποτροφία της και δεν έχει άλλη επιλογή από το να μπει στην ομάδα των μαζορετών Hellcats του σχολείου για να την πάρει πίσω. Εκεί συναντά τη νέα συγκάτοικο της και αρχηγό της ομάδας των Hellcats, Savannah Monroe.

Παραγωγή
--------

Οι παραγωγοί της σειράς είναι ο δημιουργός της σειράς «Νοικοκυρές σε απόγνωση», Κέβιν Μέρφι, ο δημιουργός της σειράς «Σούπερμαν, τα χρόνια της νιότης», Τομ Γουέλινγκ και ο δημιουργός της σειράς "Heroes", Άλαν Άργκους.

Παραπομπές
----------

1. ↑  Schneider, Michael (7 Οκτωβρίου 2009). «Kevin Murphy joins 'Caprica». *Variety*. Ανακτήθηκε στις 13 Μαΐου 2010.
2. ↑  Gorman, Bill (2010-05-18). «Life Unexpected, One Tree Hill Renewed; Nikita, Hellcats Picked Up By CW». *TV by the Numbers*. Αρχειοθετήθηκε από το πρωτότυπο στις 2010-05-21.. Ανακτήθηκε στις 2010-05-18.
3. ↑  «The CW Announces 2010-2011 Schedule». *The CW Television Network* (The Futon Critic). 2010-04-14.. Ανακτήθηκε στις 2010-05-20.
4. ↑  Stanhope, Kate (2011-05-17). «The CW Renews One Tree Hill and Nikita, Cancels Hellcats». *TV Guide*.. Ανακτήθηκε στις 2011-05-17.

|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Hellcats  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |
Ο **Νίκος Βορριάς** (γεν. Ιτέα Φωκίδας, 24 Ιουλίου 1974) είναι Έλληνας παλαίμαχος ποδοσφαιριστής, πρωταθλητής Β΄Εθνικής και κυπελλούχος ερασιτεχνών Ελλάδας, που αγωνίζονταν στη θέση του σέντερ-φορ.

Αγωνίσθηκε για 5 συνεχόμενες χρονιές στη Χαλκηδόνα, με την οποία ανέβηκε τρεις κατηγορίες, φτάνοντας από τη Δ΄Εθνική (1998-99) στην Α΄Εθνική (2003).

Η πορεία του
------------

Ξεκίνησε τον αθλητισμό από τον Αστέρα Ιτέας, με τον οποίο έλαβε μέρος σε δυο διοργανώσεις Δ΄Εθνικής (1995-96 και 1997-98), αναδεικνυόμενος σε κορυφαίο σκόρερ της ομάδας του. Μάλιστα το 1998 σημείωσε 17 τέρματα στο πρωτάθλημα.

Οι εμφανίσεις του κίνησαν το ενδιαφέρον της Χαλκηδόνας, όπου υπέγραψε το καλοκαίρι του 1998 και της οποίας αποτέλεσε βασικό στέλεχος για την επόμενη πενταετία. Το 1999 αναδείχθηκε πρωταθλητής Δ΄Εθνικής και δυο χρόνια αργότερα ([2001) ήταν δευτεραθλητής στη Γ΄Εθνική, κερδίζοντας την άνοδο στη Β΄Εθνική. Το 2003 ήταν πρωταθλητής στη Β΄Εθνική.

Το καλοκαίρι του 2003 ο Βορριάς μεταγράφηκε στον ΠΑΟ Ρουφ, σύλλογο Δ΄Εθνικής, και τον Ιανουάριο του 2004 συνέχισε για 6 μήνες στην Α.Ε. Κρανιδίου που επίσης μετείχε στο Περιφερειακό Πρωτάθλημα. Ακολούθησαν ο Ηρακλής Ψαχνών (2004-2005, Δ΄Εθνικής) και ξανά ο Αστέρας Ιτέας (2005-2006), όπου και ολοκλήρωσε την αγωνιστική του σταδιοδρομία.

Το 1999 ήταν Κυπελλούχος Ελλάδας Ερασιτεχνών, με τη Χαλκηδόνα.

Πηγές
-----

|  |  |
| --- | --- |
| εικονίδιο Ποδόσφαιρο | Πύλη Ποδόσφαιρο |

* Το ηλεκτρονικό αρχείο της "Αθλητικής Ηχούς"

Παραπομπές
----------

1. ↑  Φύλλο "Αθλητικής Ηχούς", της 19 Σεπτεμβρίου 2001, σ.34
2. ↑  Φύλλο "Αθλητικής Ηχούς" της 28 Ιουνίου 2003
O **Αλέξης Μάρδας** (2 Μαΐου 1942 - 13 Ιανουαρίου 2017), γνωστός διεθνώς ως *Alex Mardas*, καθώς και με το προσωνύμιο *Magic Alex*, ήταν Έλληνας ηλεκτρονικός-μηχανικός, με σχέσεις με το συγκρότημα των Beatles. Ήταν για μια εποχή και επικεφαλής της Apple Corps. Το παρατσούκλι *Magic Alex* το έδωσε ο John Lennon.

Βιογραφία
---------

Γεννήθηκε στις 2 Μαΐου 1942 στην Αθήνα,παντρεύτηκε το 1968 την εικαστικό Ευφροσύνη Δοξιάδη (αδελφή του Απόστολου Δοξιάδη) κι απέκτησαν δύο παιδιά, την Έμυ Μάρδα & τον Νικηφόρο Μάρδα-Δοξιάδη. Το 1993 παντρεύτηκε για δεύτερη φορά, την ηθοποιό Τάνια Τρύπη κι απέκτησε μαζί της μια κόρη, την Μαρίνα Μάρδα. Τα τελευταία χρόνια της ζωής του ταλαιπωρούνταν από παραμορφωτική αρθρίτιδα. Βρέθηκε νεκρός στο διαμέρισμά του στο Κολωνάκι

Παραπομπές
----------

1. ↑  (Αγγλικά) *Find A Grave*. 175319738. Ανακτήθηκε στις 9  Οκτωβρίου 2017.
2. ↑  «The Many Faces of "Magic" Alex Mardas». *In the Life of The Beatles*. 2 Ιουνίου 2006. Ανακτήθηκε στις 18 Ιανουαρίου 2017.
3. ↑  Φύλλο εφημερίδας "Έθνος" της 8/5/1969, σελ. 1: "*Βιομηχανίαν ιδρύουν οι 'Μπητλς' στην Ελλάδα;*"
Συντεταγμένες: 51°46′23″N 19°27′21″E﻿ / ﻿51.77306°N 19.45583°E﻿ / 51.77306; 19.45583

Το **Μνημείο των Δημιουργών του Βιομηχανικού Λοτζ** είναι μνημείο αφιερωμένο στους βιομήχανους του Λοτζ, οι οποίοι ήταν οι δημιουργοί του «Βιομηχανικού Λοτζ», το οποίο βρίσκεται στη οδό Πιοτρκόφσκα 30/32, που ανεγέρθηκε τον Σεπτέμβριο του 2002.

Σε ένα τραπέζι στο στυλ της δεκαετίας του 1920, κάθονται οι τρεις βιομήχανοι από το Λοτζ, που ονομάζονται βασιλιάδες του πολωνικού βαμβακιού, οι Ίζραελ Ποζνάνσκι, Καρλ Βίλχελμ Σάιμπλερ και Χένρικ Γκρόμαν. Το μνημείο είναι μέρος της Έκθεσης των Σπουδαίων Λοτζιανών (Galeria Wielkich Łodzian), μιας ομάδας μνημείων που είναι τοποθετημένα διάσπαρτα στην οδό Πιοτρκόφσκα, η οποία δημιουργήθηκε από τον Μάρτσελ Σιτένχελμ.

Παραπομπές
----------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Μνημείο των Δημιουργών του Βιομηχανικού Λοτζ** |

1. 1 2  «Pomnik Trzech Fabrykantów». *Centrum Informacji Turystycznej w Łodzi (Κέντρο Τουριστικών Πληροφοριών στο Λοτζ)* (στα Πολωνικά). Αρχειοθετήθηκε από το πρωτότυπο στις 4 Μαρτίου 2016. Ανακτήθηκε στις 5 Σεπτεμβρίου 2023.
2. 1 2  «Galeria Wielkich Łodzian. Pomnik „Twórcy Łodzi Przemysłowej"». *Zespół Obsługi Piotrkowskiej i Strefy Wielkomiejskiej* (στα Πολωνικά). [*νεκρός σύνδεσμος*]
3. ↑  Krajewski, Sławomir (2008). *Spacer pierwszy. Ulica Piotrkowska* (στα Πολωνικά). Lotz: Wydawnictwo Jacek Kusiński. ISBN 978-83-927666-4-3.
Το «Τουρκοκρατία» ανακατευθύνει εδώ. Για περίοδο στην Ελλάδα, δείτε: Οθωμανική περίοδος στην Ελλάδα.
Οι Οθωμανοί στα Βαλκάνια
Η **Οθωμανική περίοδος στα Βαλκάνια** είναι η περίοδος στην οποία οι Οθωμανοί Τούρκοι είχαν κατακτήσει και εγκατασταθεί στα Βαλκάνια. Η περίοδος ξεκινάει από την Άλωση της Κωνσταντινούπολης το 1453 μέχρι το 1830 και το τέλος της Ελληνικής Επανάστασης. Κάποιοι θεωρούν το τέλος της Τουρκοκρατίας το 1878 με το Συνέδριο του Βερολίνου όπου ανεξαρτητοποιήθηκαν και τα τελευταία κράτη. Η **Οθωμανική περίοδος στα Βαλκάνια** θεωρείται από τις πιο σκληρές της Βαλκανικής Ιστορίας διότι για πάνω από 400 χρόνια οι λαοί των Βαλκανίων ήταν σκλαβωμένοι και υποτελείς των Τούρκων. Τον 19ο αιώνα η Τουρκοκρατία τελείωσε με το τέλος της Ελληνικής Επανάστασης και την ίδρυση του νέου ελληνικού κράτους, την ίδρυση του νέου ρουμανικού κράτους, με την ανεξαρτησία του 1878 της Σερβίας, του Μαυροβουνίου και την αυτονομία της Βουλγαρίας και της Κρήτης. Η Οθωμανική αυτοκρατορία έχασε τα περισσότερα εδάφη της στα Βαλκάνια έπειτα από τους Βαλκανικούς Πολέμους με εξαίρεση την Ανατολική Θράκη.

Ανεξάρτητες και αυτόνομες περιοχές τον 19ο αιώνα
------------------------------------------------

• 

Το Βασίλειο της Ελλάδας

• 

Το Πριγκιπάτο της Σερβίας

• 

Η Κρητική Πολιτεία

• 

Το Βασίλειο της Ρουμανίας

• 

Το Πριγκιπάτο της Βουλγαρίας

• 

Το Πριγκιπάτο του Μαυροβουνίου
Ο **Σαχίνης Αντώνιος, Τηλέμαχου,** (1928-1985) ήταν πλοιοκτήτης επιχειρηματίας.

Βιογραφία
---------

Γεννήθηκε στον Πειραιά τον Ιούνιο του 1928. Σπούδασε Θεολογική στο πανεπιστήμιο Αθηνών. Ασχολήθηκε ενεργά με τη εμπορική Ναυτιλία από το 1954, είχε αναπτύξει διεθνή επιχειρηματική δραστηριότητα ως ναυτικός, ταξιδιωτικός και τουριστικός πράκτωρ όπως και ναυλομεσίτης σκαφών αναψυχής. Δραστηριοποιήθηκε με τις πετρελεύσεις πλοίων και διετέλεσε επίτιμος πρόξενος της Ονδούρας. Λειτούργησε ως διεθνής contactman προσωπικοτήτων. Αρθρογράφησε σε ναυτιλιακά περιοδικά και ήταν ιδρυτής και εκδότης των διεθνών ναυτιλιακών περιοδικών ‘’World Wide Ship List’’ και ‘’Intertrade Gazette’’. Ήταν μέλος του διοικητικού συμβουλίου της ενώσεως εφοπλιστών Μεσογειακών φορτηγών πλοίων, μέλος της ΕΕΕ ( Ένωση Ελλήνων Εφοπλιστών), του Ιδρύματος ναυλομεσιτών και πρακτόρων Πειραιώς, του Ναυτικού επιμελητηρίου Ελλάδος και άλλων συναφών οργανισμών. Υπήρξε επι 7 χρόνια πρόεδρος της επιστημονικής κοινωνικής ενώσεως ‘’Εθνική Κοινωνική Δράσις’’ και ήταν μέλος του Ναυτικού μουσείου της Ελλάδος, του Ομίλου απογόνων αγωνιστών 1821, της Αδελφότητος Υδραίων Αθηνών www.aya.com.gr κ.α. ενώσεων. Με την σύζυγό του είχε δύο κόρες την Ντέμη και την Σάντυ και εγγόνια τον που δραστηριοποιούνται και αυτοί στον Ναυτιλιακό κλάδο. 

Απεβίωσε το 1985.

Παραπομπές
----------

1. ↑  *Who΄s Who 1979: Βιογραφικό Λεξικό Προσωπικοτήτων*. Αθήνα: Αθανασακόπουλος Κωνσταντίνος. 1979. σελ. 617.  `|first1=` missing `|last1=` in Authors list (βοήθεια)